פארק המים מאנסו

פארק המים מאנסו (בקוריאנית: 문수물놀이장) הוא פארק מים הממוקם במזרח פיונגיאנג, בירת קוריאה הצפונית, ומופעל על ידי ממשלת קוריאה הצפונית. הפארק, אשר נפתח לציבור בחודש נובמבר 2013, משתרע על שטח של כ-150 דונם ופועל לאורך כל חודשי השנה, גם במהלך החורף. השקת הפארק הטקס החגיגי של השקת הפארק התקיים ב-15 באוקטובר 2013, ובו לקחו חלק ראשי המטות המשולבים של הכוחות המזוינים של קוריאה הצפונית, יחד עם פקידי ממשלה בכירים, ביניהם ראש ממשלת קוריאה הצפונית, פאק פונג-ג'ו. במהלך נאומו, פאק אמר כי "פארק המים נבנה הודות למסירות ולרוח הלחימה של אנשי צבא העם הקוריאני, אשר מוכנים בכל עת וברוח חפצה לטפס על ההר הגבוה ביותר לפי הוראתו של המפקד העליון". מתקני הפארק הפארק כולל בריכות שחייה מקורות וחיצוניות, 14 מגלשות מים, מגרש כדורעף, מגרש כדורסל, קיר טיפוס, וכן מתקנים כגון מספרה, מסעדה, בית קפה ובר. בכניסה לבריכת השחיה המקורה ניצב פסל בגודל טבעי של המנהיג העליון של קוריאה הצפונית, קים ג'ונג-און. ראו גם תיירות בקוריאה הצפונית קישורים חיצוניים סיור אינטראקטיבי בפארק המים מאנסו פייננשל, ‏צפון קוריאה: המבורגר ב-76 דולר וסלולריים בלי אינטרנט, באתר גלובס, 2 בספטמבר 2014 הערות שוליים